ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
HALSTON III ΓΙΑ ΤΟ JCPENNEY
Η ζώνη δεν ταιριάζει. Έλα.
Εντάξει. Πήγαινε.
Πήγαινε.
Εδώ φτάσαμε, έτσι, Σάσι;
Ήταν εκθαμβωτική επίδειξη.
Δεν θα έπρεπε να είναι 100 άτομα εδώ να το λένε αυτό;
Να μένουν ξύπνιοι ως αργά, να περνούν καλά.
Όμως, είμαστε μόνο οι δυο μας.
Κι εσύ απλώς πληρώνεσαι για να μη μένω μόνος.
Έχεις τις κριτικές, έτσι, Σάσι;
Δεν θέλω να τις ακούσω.
Όλοι με ζηλεύουν από τότε που έγινα μεγάλος σταρ.
Μπερδεύω τους ανθρώπους.
Με βλέπουν στον Donahue και μετά με την Μπάρμπαρα Γουόλτερς
ή τον Άντι Γουόρχολ ή τη Σερ.
Το καταλαβαίνω. Έχω πολλά. Κι εγώ θα με μισούσα.
Για τι, κυρίως, με κατηγορούν;
Νομίζω ότι είναι κυρίως ότι, κάποτε, αναπροσδιόρισες τη γυναικεία μόδα.
Τύλιξες τη γυναίκα με ένα συναίσθημα.
Με το γούστο σου.
Και τώρα είναι όλο φούτερ, φερμουάρ και…
Άντε γαμήσου.
Δεν το λέω εγώ. Εκείνοι.
Γλυκιά μου, αστειεύομαι.
Διάβασε μία.
Εντάξει.
"Η νέα γραμμή του για το JCPenney είναι ο Χάλστον…"
Συνέχισε.
"…αραιωμένος σε μια χλωμή ουσία,
μια σαθρή αναπαράσταση του έργου του σχεδιαστή".
Άλλη μία.
"Η συλλογή του Χάλστον για το εμπορικό κέντρο
υπονομεύεται από την αβλεψία στην εφαρμογή.
Ένα κόκκινο και μαύρο κοστούμι ζέρσεϊ…"
Δεν σε ακούω!
"…παρουσιάζεται σε ένα κοντό, παχουλό μοντέλο,
αλλά είναι τόσο κακοραμμένο που την καταπίνει.
Αντίθετα, ένα μοβ ντραπέ φόρεμα
παραείναι κοντό για να γίνει αποδεκτό σε ένα γεύμα
ή ακόμα και στο συνοικιακό μπαρ για σινγκλ".
Οι κριτικές δεν έχουν σημασία.
Καλημέρα. Πώς είστε;
Καλημέρα σας.
Γεια.
Πώς είσαι;
Σου μιλάω, άκουσέ με.
-Αυτό ήταν Μόζερ, ηλίθιε. -Δεν με νοιάζει τι διάολο ήταν.
Μόνο αυτό σε νοιάζει. Τα πράγματά σου. Είναι τόσο πολύτιμα.
Ξέρεις τι είναι ό,τι πολυτιμότερο είχες ποτέ; Εγώ.
Ναι, είσαι όντως ο βράχος μου, έτσι, Βίκτορ;
Άντε πηδήξου.
Βίκτορ. Τι πρέπει να κάνω για να φύγεις;
Λες και μπορείς. Θα βάλεις τα κλάματα.
"Μη φεύγεις, Βίκτορ. Είσαι ιδιοφυΐα. Ό,τι έχω είναι εξαιτίας σου".
Αυτό δεν το 'χω πει ποτέ.
Μαλακίες! Παίρνεις όλα τα εύσημα. Όλα τα λεφτά.
Μα ξέρεις ότι όλα ήρθαν από εδώ. Από αυτό το μυαλό.
Εγώ παίρνω καθόλου εύσημα; Όχι, μου φέρεσαι σαν σκυλί.
Βίκτορ!
Πες μου, τι θέλεις από μένα;
Ένα εκατομμύριο δολάρια.
Θέλω χώρο. Μεγάλο. Σαν του Γουόρχολ.
Θέλω το δικό μου Factory. Όλοι δουλεύουν για τον Άντι.
Αυτό θέλω.
Ένα εκατομμύριο; Θα τα πάρεις πίσω σ' έναν χρόνο.
-Είναι καλή επένδυση. -Έχεις τρελαθεί.
-Είναι το λιγότερο που μου αξίζει. -Δεν σου αξίζει καθόλου, Βίκτορ.
Θέλω απλώς να φύγεις.
Δεν θες να το κάνεις αυτό. Ξέρω τα άπλυτά σου, Χάλστον.
Όλες οι ταινίες, τα βίντεο;
Λες οι γριές στο JCPenney να θέλουν να μάθουν τι κάνεις στο κρεβάτι;
Μην τολμήσεις.
Θα το κάνω, σκύλα.
Πλήρωσέ με ή το στέλνω στον Donahue.
Αυτό θα κάνεις; Θα με εκβιάσεις; Αφού σε προστάτευα τόσα χρόνια;
Σε συντηρούσα; Μ' αυτό θα με αφήσεις;
Φύγε από δω και μην ξαναγυρίσεις.
Μου έσπασες τη μύτη, Χάλστον! Θα σε μηνύσω!
Σούζαν!
Κάτι έχουν αυτά τα νούμερα.
Εδώ λέει ότι ξόδεψε 40.000 δολάρια πέρυσι σε ορχιδέες.
-Όχι, σωστό είναι. -Και τα ταξιδιωτικά έξοδα;
Εδώ. 354.000 σε έναν χρόνο;
Μπήκε κατά λάθος ένα μηδενικό παραπάνω;
Παίρνει παντού τη λιμουζίνα. Είναι 5.000 δολάρια τον μήνα.
Τον περασμένο μήνα
τιμήθηκε η Μάρθα Γκράχαμ στο Παρίσι.
Αγόρασε ένα νέο σετ αποσκευών Goyard,
πέταξε με 11 άτομα στη Γαλλία με ιδιωτικό τζετ και έμειναν στο Ritz.
Γιατί πήγε στο Παρίσι για τη Μάρθα Γκράχαμ;
Είναι φίλοι. Χρηματοδοτεί την ομάδα χορού της.
Όχι. Γιατί να πληρώσει η Έσμαρκ;
Τεστ υφασμάτων. 750.000 δολάρια.
Κάποιος θα κλέβει. Πόσο κάνει η μουσελίνα; Πέντε δολάρια;
Δεν χρησιμοποιεί μουσελίνα όταν σχεδιάζει.
Αν το φόρεμα είναι σατέν, το φτιάχνει με σατέν.
Το καταλαβαίνω. Η γοητεία του είναι τα υλικά.
Πώς πέφτουν και τέτοια.
Είναι ο καλλιτέχνης. Το ύφασμα είναι το μέσο του. Έτσι είναι.
Ξέρεις τι θα γίνει αν πάω στο συμβούλιο της Έσμαρκ,
μιας εισηγμένης εταιρίας,
και τους πω ότι το τμήμα που πρέπει να σώσω
δεν μπορεί να ελέγξει τα έξοδα γιατί "έτσι είναι";
-Τι λες ότι θα συμβεί; -Θα απολυθείς;
-Χάλστον! Το λατρεύω. -Μιλάει στο τηλέφωνο.
Συγγνώμη, Λάιζα. Πρέπει να κλείσω.
Ένα σάντουιτς αυγοσαλάτας μόλις μπήκε στο γραφείο.
-Θεέ μου. -Πολλή αγάπη.
Ξαναπάρε με.
Τα έξοδά σου είναι στα ύψη. Μου είπες ότι θα το φροντίσεις.
Νομίζω πως έχεις ψευδαισθήσεις, Καρλ.
Δεν είπα κάτι τέτοιο.
Σχεδιάζω για εσένα σε μια τιτάνια κλίμακα.
Αυτοί οι αριθμοί δείχνουν πώς το καταφέρνω.
Σου έδωσα βαλίτσες, γυαλιά ηλίου.
Σου έδωσα πλεκτά. Σου έδωσα ζώνες.
Και τα ανδρικά;
Τα λευκά είδη; Τα περίμενα πριν από τρεις βδομάδες. Πού είναι;
Δεν είναι κονσέρβες, Καρλ.
Δεν ήμουν στις κονσέρβες, Χάλστον.
Ήμουν γενικός διευθυντής του τμήματος Πλέιτεξ της Έσμαρκ
και τώρα είμαι διευθύνων σύμβουλος της Halston.
Δεν σχεδιάζω ταμπόν, Καρλ.
Αν και σίγουρα θα μου το ζητήσεις.
Δουλεύω σαν τρελός. Επτά μέρες την εβδομάδα.
Το ξέρω. Ξενυχτάς στη δουλειά.
Και ξέρω πώς το κάνεις.
Έρχονται οι καθαρίστριες το βράδυ
και φωτογραφίζουν υπολείμματα κοκαΐνης στο γραφείο σου.
Θες να δεις;
Όχι.
Έχεις πρόβλημα με τα ναρκωτικά.
Ή και με το αλκοόλ. Δεν ξέρω.
Αυτό που ξέρω είναι πως αν ξαναγινόσουν φυσιολογικός,
θα κάναμε αυτό το μέρος να πετάει.
Φυσιολογικός;
Τι είναι φυσιολογικό, Καρλ;
Εσύ είσαι φυσιολογικός;
Δώσε μου τη συμφωνία του Μεξικού.
Δεν χρειάζεται να πεις ναι. Κουνάς το χέρι σου και τελείωσε.
Είναι όλα έτοιμα.
Τριάντα εκατομμύρια. Θα συνεχίσεις να ξοδεύεις όπως θες.
Όχι.
Μην λες όχι πριν μάθεις τι αρνείσαι.
Ξέρω καλά. Είναι η τελευταία μου λέξη.
Έχεις ήδη αλλοιώσει αρκετά τη μάρκα μου.
Δεν θα βάλω το όνομά και την κληρονομιά μου
σε άδειες σχεδιασμένες από άλλα άτομα.
Άτομα που δεν ξέρω και δεν έχω εγκρίνει. Αρνούμαι κατηγορηματικά! Βγες έξω!
Κούνα το χέρι σου, Χάλστον.
Κάνε ένα νεύμα.
Κοίτα το κεφάλι μου, Καρλ.
Δεν κουνιέται.
Όχι. Ευχαριστώ.
Αρκετά ήπια.
Χάλστον.
Φαίνεσαι κουρασμένος.
Γερνάω, Μάρθα.
Ένα πόδι στον τάφο.
Πλάκα κάνω. Απλώς πιέζομαι λίγο.
Να πω κάτι; Από αγάπη.
Ο Θεός να με συγχωρέσει που μιλάω για κριτικούς,
αλλά ξέρεις τι λένε για τους κριτικούς, έτσι;
Στράφηκαν όλοι εναντίον μου. Το ξέρω.
Τι να κάνουμε; Πολύ κρίμα.
Ναι, όμως, Χάλστον,
έχεις στραφεί κι εσύ εναντίον σου.
Αυτό είναι το θέμα. Ξέρω τι μπορείς να πετύχεις.
Μπορείς να τους καταπλήξεις ξανά, αν θες.
Ξέρω ότι μπορείς.
Δεν με νοιάζει πια.
Ξέρω ποιος είμαι. Ξέρω τι είμαι.
Είμαι καλλιτέχνης.
Αλλά μόνο τα λεφτά με νοιάζουν πια.
Θέλω να βγάλω όσα περισσότερα μπορώ και μετά να εξαφανιστώ.
Τι;
Μόλις κατάφερες να πεις "Είμαι καλλιτέχνης"
και "Μόνο τα λεφτά με νοιάζουν" στην ίδια πρόταση.
Τι θέλεις να κάνω;
Κάτι διαφορετικό. Πήγαινε να εμπνευστείς.
Θεέ μου, κάνε κάτι που δεν αφορά τα λεφτά.
Σαν τι;
Σχεδίασε τις στολές του νέου μου χορού.
Με την αρθρίτιδα, εγώ δεν μπορώ πια.
Γίνε τα χέρια μου.
Πεθαίνω να κάνω την Περσεφόνη.
Την Περσεφόνη;
Με εξαγόρασε η Έσμαρκ, Μάρθα.
Έχω ήδη κατέβει στην κόλαση, ευχαριστώ πολύ.
Μπορείς να έχεις απόλυτη ελευθερία.
Θα σου έκανε καλό.
Επιδόρπιο;
Μοχάμεντ;
Η Μάρθα θέλει επιδόρπιο.
Είσαι απαίσιος.
Μόλις έφτασε αυτό.
200.000 δολάρια για αεροπορικό εισιτήριο;
Πήρε το Κονκόρντ.
Ζήτησε να μην τον χρεώσουν για έξι μήνες για να μη φανεί στην έκθεση τριμήνου.
Διάολε!
Πάρτε την Μπέτι Φορντ.
Στο τηλέφωνό του.
Εμπρός;
Γεια σας, κα Φορντ. Είμαι ο Καρλ Έπστιν.
Δεν σας γνωρίζω.
Μπέτι, ο Χάλστον.
Χάλστον, είσαι καλά;
Ο Χάλστον
είναι εθισμένος στην κοκαΐνη και το αλκοόλ.
Είναι εκτός ελέγχου.
Τον καθιστά ανίκανο να εκπληρώσει τις υποχρεώσεις του.
Αφήστε τον Χάλστον να μιλήσει.
Εδώ είμαι, κούκλα.
Χάλστον, χρειάζεσαι βοήθεια;
Φυσικά.
Θέλω δέκα επιπλέον ώρες την ημέρα, αλλά δεν μπορείς να με βοηθήσεις.
Και θέλω να απαλλαγώ από την Έσμαρκ.
Για εταιρεία που φτιάχνει πάνες ενηλίκων, τα κάνουν πολύ συχνά πάνω τους.
Ειλικρινά, Μπέτι,
είμαι καλά. Περνάω δύσκολη φάση. Είμαι εξαντλημένος.
Αν χρειαστώ ποτέ πραγματική βοήθεια, εσένα θα πάρω.
Σε σκεφτόμουν.
Θυμάσαι εκείνο το σαρμέζ φόρεμα που έβαλες στα γενέθλια της Μπιάνκα;
Ναι. Το θυμάμαι καλά.
Ωραίες εποχές.
Όντως, ωραίες εποχές.
Αλλά άκου. Έχουμε κι άλλες μπροστά μας. Χαιρετίσματα στον Τζέρι, Μπέτι. Αντίο.
Πώς τολμάς;
Με ποιον νομίζεις ότι τα βάζεις;
Ξανατόλμα το αυτό και θα σε σκοτώσω!
Με ακούς, χοντροδάκτυλε μαλάκα;
Ξαναγύρνα στα φασόλια στις σκατοκονσέρβες!
Κύριοι, το σκάφος Χάλστον βυθίστηκε.
Η κατάχρηση ναρκωτικών είναι κακή. Η έλλειψη σεβασμού, κακή.
Η άρνηση να υπογράψει συμφωνίες αδειοδότησης
που θα σώσουν αυτό το τμήμα;
Δυστυχώς, έχουμε πιάσει πάτο.
Ο Χάλστον έρχεται στο γραφείο στις 6:00 μ.μ.
Αφού έχει ξυπνήσει κατά τις τέσσερις το απόγευμα.
Καλησπέρα σας.
Πάει κατευθείαν στο γραφείο του και κάνει κοκαΐνη.
-Με το ζόρι βγάζει νόημα. -…μετάξι.
Στις εφτά, τρώει δείπνο.
Είπε "Θέλω τον καφέ όπως τους άντρες μου".
Αυτό γίνεται πριν καν πιάσει δουλειά.
Δεν έχει πει σε κανέναν το σχέδιο.
"…δεν έχουμε γκέι καφέ".
Νομίζω ότι θέλουμε το χρώμα του λωτού.
-Και πρέπει να το δω. -Εντάξει.
-Τώρα; -Όχι.
Όχι, φτάνει για σήμερα.
Δεν νιώθω έμπνευση.
Στο μεταξύ, το προσωπικό είναι εκεί από τις οκτώ το πρωί.
Μου είναι παντελώς ξεκάθαρο τι πρέπει να κάνουμε εδώ.
Συγγνώμη, προσπαθούσα να σε πάρω.
Κατέβασα το τηλέφωνο.
Είχα πονοκέφαλο.
Ποιος είσαι εσύ;
Ο Τζον Ντέιβιντ Ριτζ.
Τι κάνεις εδώ;
Με προσέλαβαν ως βοηθό, για να πιάνεις τις προθεσμίες.
Θα ήθελα να μιλήσω στον Τζον Ντέιβιντ Ριτζ ιδιαιτέρως.
Καταλαβαίνεις γιατί είναι ο χειρότερος εφιάλτης μου.
Ναι.
Ο εξευτελισμός.
Η προδοσία.
Να χτίζεις κάτι που είναι το δικό σου όνομα
και να σε αντικαθιστούν.
Δεν νομίζω ότι σε…
Αλλά, ναι, φαντάζομαι ότι είναι δύσκολο.
Δεν ξέρω αν πρέπει να το πω.
Είναι τιμή μου να είμαι εδώ.
Για εμένα.
Να το ξέρεις.
Είναι ένα όνειρο που δουλεύω μαζί σου
και…
εξωπραγματικό.
Σε θαυμάζω από τότε που θυμάμαι.
Πού σε βρήκαν;
Είμαι σχεδιαστής κοστουμιών.
Στο Μπρόντγουεϊ.
Κάνουμε κοστούμια τώρα;
Αν και όλη η μόδα κοστούμια δεν είναι;
Ντυνόμαστε για να μετατραπούμε σε κάτι άλλο.
Το πίλμποξ της Τζάκι Κένεντι.
Αυτό κι αν ήταν κοστούμι.
Ίσως με βοηθήσεις να το διορθώσουμε.
Και τι διορθώνουμε;
Το όνομά μου.
Θα ήταν τιμή μου.
Πάντα ήθελα να κάνω γραμμή για κρουαζιέρα.
Σε τόνους της Καραϊβικής. Αυτό ίσως ταιριάζει. Τι λες;
Σε γαλαζοπράσινο.
Ναι.
Μπορούμε να βάλουμε ζώνη.
-Μ' αρέσει αυτό εδώ. -Ευχαριστώ.
Δεν το πιστεύω.
Είναι συκοφαντίες!
Είμαι πολύ αγχωμένος. Μπορείς να το διαβάσεις;
Όχι!
Λάιζα, αν με αγαπάς,
θα μου το διαβάσεις, εντάξει;
Καλά.
"Δεν είναι μυστικό ότι ο Χάλστον αγαπά τη δημοσιότητα.
Μια πηγή κοντά στο είδωλο της μόδας
παρουσιάζει τον σχεδιαστή να παραπαίει.
Ενθουσιώδης χρήστης ναρκωτικών όταν διασκέδαζε στο Στούντιο 54,
ο Χάλστον πλέον κάνει εκτεταμένη χρήση κοκαΐνης στη δουλειά,
στο στούντιο του στον ουρανό του Olympic Tower στο Μανχάταν".
"Ο καλλιτέχνης Βίκτορ Ουγκώ είναι ο μακροχρόνιος εραστής του,
αλλά ο Χάλστον έχει προσλάβει
και τους πιο ακριβούς συνοδούς του Μανχάταν.
Οι αγαπημένοι του ζιγκολό επισκέφτηκαν τον ακόρεστο σχεδιαστή…"
Αρκετά.
Είναι κακό, εντάξει;
Αλλά, δες το έτσι…
Όχι, ο Βίκτορ είναι.
Δεν θα σταματήσει.
Έχει κασέτες, Λάιζα.
Ιδιωτικά βίντεο με εκείνον και μένα και…
Χάλστον.
Πώς μπόρεσες;
Δεν μπορείς να εκτίθεσαι έτσι όταν είσαι διάσημος.
Το ξέρω.
Ήμουν φτιαγμένος κάθε φορά.
Και τον εμπιστευόμουν.
Εντάξει, αγάπη μου. Άκου τι θα κάνεις.
-Πλήρωσέ τον. -Όχι.
Χάλστον.
Πλήρωσέ τον!
Θα βγει από τη ζωή σου για πάντα και μετά μπορείς να προχωρήσεις.
Δεν θα του δώσω ούτε ένα σεντ.
Ήδη μου κόστισε πολλά.
6572;
Μπορώ να καπνίσω;
Πόσος χρόνος μού μένει;
Δύσκολο να πω.
Έχετε καθόλου συμπτώματα πνευμονίας;
Σκούρες κηλίδες στο δέρμα;
Ενθαρρυντικό αυτό.
Θα χρειαστείτε σύμβουλο;
Όχι.
Πρέπει να μιλήσω στον ατζέντη μου.
Βλέπετε, δεν έχω AIDS.
Έχω καρκίνο στο συκώτι, αν ρωτήσει κανείς.
Συγγνώμη, σκέφτομαι δυνατά.
Κανένα νέο στην Page Six;
Όχι, αλλά υπάρχει κάτι που πρέπει να μάθεις.
Εσύ!
Μου είπες να σε εμπιστευτώ.
Ότι ήρθες για να με βοηθήσεις.
Δεν ξέρω τι εννοείς.
Έδωσες σχέδιο στον Έπστιν εν αγνοία μου.
Ήμασταν οκτώ εβδομάδες πίσω. Χρειαζόταν ένα σχέδιο.
Δεν μπόρεσα να σε βρω. Δεν ήρθες χτες.
-Δεν ήξερα τι να κάνω. -Πώς τολμάς;
Εσύ πώς τολμάς;
Πώς τολμάς να είσαι τόσο ανεύθυνος με την αυτοκρατορία που έχτισες;
Πώς είσαι τόσο απρόσεκτος με τη μάρκα σου;
Με το όνομα σου.
Είσαι ο πιο ταλαντούχος άντρας που έχω γνωρίσει και το χαραμίζεις.
Και δεν θα καταλάβω ποτέ γιατί.
Στείλε τους όλους σπίτι.
Δεν μπορείς να παραιτηθείς.
Ναι, μπορώ.
Παραιτούμαι. Τελείωσε.
Αν παραιτηθείς, θα σπάσεις το συμβόλαιό σου.
Θα μας χρωστάς 925.000.000 δολάρια.
Δέχτηκες ένα σχέδιο χωρίς την άδειά μου, άρα εσύ το έσπασες.
Άρα, εσύ μου χρωστάς 925.000.000 δολάρια.
Δεν λειτουργεί.
Το είπες κι εσύ.
Κάνουμε ό,τι μπορούμε για να αναδιαρθρώσουμε τη συμφωνία
για να είμαστε όλοι χαρούμενοι.
Δεν είμαι χαρούμενος.
Είναι καλή συμφωνία.
Το μόνο που ζητάμε είναι 20 μέρες τον χρόνο.
Δέκα για το Penney. Δέκα για το άρωμα. Αναλαμβάνουμε τα υπόλοιπα.
Έχεις 345 μέρες για να μην κάνεις τίποτα.
Πώς γίνεται να μη χαίρεσαι;
Είναι μυστήριο, έτσι;
Νικ, μίλα στον πελάτη σου.
Να η προσφορά μου, Καρλ.
Άντε γαμήσου.
Κι εσύ γαμήσου, εσύ, εσύ κι εσύ,
άντε γαμηθείτε. Θα βρω κάποιον άλλο να συνεργαστώ.
Κάποιος που να ξέρει να διαχειρίζεται ταλέντο. Όχι σαν εσένα.
Και θυμήσου το αυτό.
Θα ξεκινήσω από το μηδέν
και σε έναν χρόνο θα είμαι μεγαλύτερος από ποτέ.
Μεγαλύτερος από τον Κάλβιν Κλάιν.
Ξέρεις γιατί;
Έχω δύο πράγματα που δεν θα 'χεις ποτέ. Το ταλέντο μου και το όνομά μου.
Εντάξει. Ας κάνουμε ένα διάλειμμα ώστε ο κος Λούιν να πει στον πελάτη του
για το δίκαιο των συμβάσεων και τη λογική.
ΙΔΙΩΤΙΚΟ ΜΗΝ ΕΙΣΕΡΧΕΣΤΕ
Είμαι οξύθυμος, Νικ. Το παραδέχομαι.
Σε πέταξαν έξω, μίλησαν στον Τύπο.
Τι νόμιζες ότι θα έκαναν;
Έχασες ό,τι πλεονέκτημα είχαμε.
Η νέα συμφωνία ήταν 100 φορές χειρότερη.
Νικ, ξέρω, ξέφυγα τελείως. Πραγματικά.
Αλλά υπέγραψα το συμβόλαιο και γύρισα σελίδα.
Είμαι δύο βδομάδες καθαρός.
Φαίνομαι καλύτερα.
Ευχαριστώ που το πρόσεξες.
Ένα εκατομμύριο δολάρια τον χρόνο και δεν χρειάζεται να κάνω τίποτα.
Βασικά, δεν είναι τόσο απλό.
Ξέρω ότι έχω συνηθίσει περισσότερα, αλλά δεν πειράζει.
Θα ξεκινήσω από την αρχή. Θα κανονίσω συναντήσεις.
Θα βρούμε νέο χρηματοδότη.
Δεν μπορείς να δουλέψεις αλλού.
Δεν μπορούν να με αναγκάσουν.
Μπορούν. Αυτή ήταν η συμφωνία.
Τότε, βγάλε με.
Πούλησες το όνομά σου, Χάλστον.
Ό,τι δημιουργήσεις ή πας να πουλήσεις
ανήκει στην Έσμαρκ.
Για πόσο καιρό; Έναν χρόνο;
Πέντε χρόνια;
Για την υπόλοιπη ζωή σου.
Δεν είσαι πια η Halston.
Εκείνοι είναι.
Από δω και μπρος, όταν υπογράφω συμβόλαια,
θα τα διαβάζω πρώτα.
Τι μπορώ να κάνω;
Να σχεδιάζεις για τις φίλες σου. Αλλά δεν θα λένε ότι φοράνε Halston.
Ντύνω την Αντζέλικα Χιούστον και την Τζέραλντιν Πέιτζ για τα Όσκαρ.
Τότε θα τα πληρώσεις μόνος σου.
Και δεν θα πουν ότι φοράνε Halston.
Αυτό είναι το τρόπαιό τους, Χάλστον. Αυτό πρέπει να δώσεις,
για να παίρνεις ένα εκατομμύριο τον χρόνο χωρίς να δουλεύεις.
Είναι και το θέμα του Βίκτορ.
Μας απειλεί τώρα.
Αν δεν τον πληρώσουμε, θα στείλει τις κασέτες στο People.
Δώσ' του τα λεφτά.
Μου έλειψες.
Άκουσα τι έγινε.
Σε γάμησαν.
Έχω σχέδιο για εμάς.
Θα το λατρέψεις.
Χάλστον, σε παρακαλώ.
Άκουσέ με. Σε παρακαλώ.
Εσύ κι εγώ. Τελείωσε.
Ευχαριστώ για τα λεφτά. Πήρα αυτό που μου άξιζε.
Δεν είμαι θυμωμένος.
Εσύ έχεις ταλέντο κι εγώ έχω ταλέντο.
Οπότε, θα το λύσουμε μαζί ως ομάδα.
Δεν σ' αφήνω να τα παρατήσεις.
Έχασες το όνομά σου. Ποιος νοιάζεται;
Θα ξεκινήσουμε μια νέα, καλύτερη γραμμή.
Θα την πούμε "Ρόι". Θα τη λατρέψουν όλοι.
Τι λες;
Τι;
Είσαι ακόμα θυμωμένος για τα λεφτά;
Έλα, μωρό μου. Έτσι είμαι. Με ξέρεις και σε ξέρω.
Σε αγαπούσα.
Πραγματικά.
Και…
Μην την αφήνεις απ' τα μάτια σου.
Προσπάθεια.
Πρέπει να δω περισσότερη προσπάθεια.
Θα επιστρέψουμε. Ας κάνουμε τώρα το διάλειμμα.
Πώς είσαι, αγάπη μου;
Εκτός από τον καρκίνο κι ένα ψήγμα πνευμονίας, είμαι μια χαρά.
Σου τηλεφώνησα πολλές φορές.
Δεν μου απάντησες ποτέ.
Φοβήθηκα ότι τελείωσες μαζί μου.
Αγάπη μου, ποτέ.
Όχι, απλώς ήθελα χρόνο να σκεφτώ.
Μάλλον άκουσες ότι απολύθηκα.
Δεν μου ανήκει πια ούτε η δημιουργικότητά μου.
Αλλά με ξέρεις.
Πρέπει να δημιουργήσω.
Σκεφτόμουν, λοιπόν.
Με θέλεις ακόμα;
Βεβαίως.
Ευχαριστώ, Μάρθα.
Πόσο καιρό έχουμε; Πότε ξεκινάμε;
Αγάπη μου, ξεκινάμε σε μια βδομάδα.
Μου αρέσουν οι προκλήσεις.
-Κύριε Χάλστον. -Γεια σου, Σούζαν.
-Δεν πρέπει να είστε εδώ. -Ήρθα να δω τον κο Ριτζ.
Όμως…
Γεια σας.
Μην ανησυχείς. Δεν ήρθα να σε σκοτώσω.
Τι θα ήθελες, Χάλστον;
Έχω ένα πρότζεκτ.
Χρειάζομαι έναν βοηθό. Κάποιον που θαυμάζω και εμπιστεύομαι.
Σκέφτηκα αμέσως εσένα.
Εντάξει.
Αυτό είναι.
Αγόρασα κάθε ελαστικό επίδεσμο στη Νέα Υόρκη.
Είναι εξαιρετικό.
Μισό.
Δεν απορροφούν το χρώμα.
Ξέρεις τι με βοηθάει;
Σταματάω να σκέφτομαι πώς θέλω να είναι τα κοστούμια
και σκέφτομαι πώς θέλω να νιώσει το κοινό όταν τα δει.
Όταν κινούνται οι χορευτές,
θέλω το κοινό να νιώθει ότι κάτι τους τραβά προς τα πίσω.
Η θνητότητα από την οποία όλοι θέλουν να ξεφύγουν και δεν μπορούν.
Είναι ελληνική τραγωδία. Η Περσεφόνη.
Θέλω να νιώσω τη μεμβράνη
που χωρίζει τον κόσμο μας από τους ουρανούς
που δεν μπορούμε να αγγίξουμε.
Αν μπορούσαμε να τεντωθούμε λίγο ακόμα…
θα ήμασταν αθάνατοι.
Θέλω να τυλίξω όλους τους χορευτές σε μεγάλα τόπια σπάντεξ.
Τότε, γιατί δεν τους τυλίγεις σε μεγάλα τόπια σπάντεξ;
Ευχαριστώ, Μοχάμεντ.
Πάει πολύς καιρός, Χ.
Δεν μπορώ να το κάνω τώρα αυτό.
Ξεκίνα.
Κοίτα, δεν σε απαγάγω.
Η Σάσι ακόμα απαντά όταν τηλεφωνώ.
Έμαθα ότι το Got Tu Go Disco
ήταν η μεγαλύτερη αποτυχία στο Μπρόντγουεϊ μετά το Moose Murders.
Τουλάχιστον εγώ δεν πούλησα το όνομά μου.
Δύστροπη, μίζερη σκύλα.
Τζο, μου έλειψες.
Κι εμένα.
Πώς είναι η Έλσα; Έχεις νέα της;
Είναι καλά.
Είναι η Έλσα.
Ωραία.
Τζο.
Πες μου ότι είσαι υγιής.
Είμαι.
Έμαθα ότι ξεφορτώθηκες τον Βίκτορ.
Επιτέλους.
Ο Θεός ξέρει πόσο άργησα.
Ξέρεις πόσους Γουόρχολ μού έκλεψε;
Θεέ μου.
Σκέφτηκα "Άντε γαμήσου. Πάρ' τους".
Τζο, είδα τα σχέδιά σου για το Τίφανι.
Το σερβίτσιο.
Θαυμάσια.
Παραλίγο να τα σπάσω στο μαγαζί.
Ζήλεψα τόσο πολύ.
Βλακείες.
Αλλά ευχαριστώ.
Ανυπομονώ να δω την παράσταση απόψε.
Ανυπομονώ να δω τι έφτιαξες.
Ξέρεις ότι οι κριτικοί θα το μισήσουν.
Θα πουν "Ο Χάλστον δεν έχει ούτε ίχνος έμπνευσης εδώ και δέκα χρόνια".
Ποιος νοιάζεται;
Χαίρομαι που ξανακάνεις κάτι μόνος σου.
Μακριά από τις εταιρικές μαλακίες.
Ποτέ δεν έκανα τίποτα μόνος μου, Τζο.
Πάντα είχα εσένα.
Είχες δίκιο για ένα πράγμα.
Πούλησα το όνομά μου.
Καλέ μου, απλώς σε πείραζα.
Όχι. Ένα όνομα μας δίνουν, Τζο.
Μόνο ένα.
Μόνο αυτό έχουμε όσο είμαστε στη γη.
Και μόνο αυτό αφήνουμε πίσω μας.
Δεν προστάτευσα αρκετά το δικό μου.
Και το πούλησα φτηνά. Δεν το σκέφτηκα καν.
Εκατοντάδες εκατομμύρια δολάρια δεν είναι φτηνά.
Κι όμως είναι, Τζο.
Ξέρεις πώς το ξέρω;
Θα έδινα τα διπλά για να το πάρω πίσω.
Εδώ είμαστε.
Εντάξει, ήρθε η ώρα, Τζο.
-Ώρα για τι; -Για τις κριτικές.
Μοχάμεντ! Θα μου φέρει τις εφημερίδες.
Λες ότι δεν έχουν σημασία.
Αλλά πρέπει να τις διαβάσω.
Θα λένε "Θα πει κάποιος στον Χάλστον ότι δεν περνάει πια η μπογιά του;"
Να το θυμάσαι.
-Όχι. -Όχι εγώ, Μοχάμεντ.
Ο Τζο θα τις διαβάσει.
Χάλστον, μη με αναγκάζεις.
Σε παρακαλώ, Τζο. Μια τελευταία φορά.
Πήγαινε κατευθείαν στα κομμάτια για μένα.
Δεν θέλω να ακούσω για την κάθε μπαλαρίνα.
Να τη.
"Μάρθα Γκράχαμ".
"Οι χορευτές…"
"Τα κοστούμια του Χάλστον
θα μπορούσαν εύκολα να είχαν εκτροχιάσει την παράσταση.
Αντ' αυτού, κλέβουν την παράσταση".
Εντάξει, Daily News.
Είσαι ο τίτλος.
"Κάνε στην άκρη, Μάρθα. Άσε τον Χάλστον να υποκλιθεί.
Σχεδιασμένα από τον σούπερ σταρ Χάλστον,
τα κοστούμια δυστυχώς δεν θα διατίθενται για αγορά,
ούτε καν στις ακριβότερες μπουτίκ.
Αλλά ίσως είναι καλύτερα έτσι.
Παραείναι όμορφα για να φορεθούν από κοινούς θνητούς
και συναντούν την κάθε στιγμή με χάρη
στην Περσεφόνη της Μάρθα Γκράχαμ στο City Center".
Εντάξει, Τζο. Πέρνα στα δύσκολα.
Τι έχουν να πουν οι Times;
Εντάξει.
"Τα κοστούμια του Χάλστον θα κάνουν τον κόσμο να αναρωτιέται
αν θα έπρεπε να είχε κάνει καριέρα στο θέατρο,
αντί για την πασαρέλα.
Το σχέδιο με το ελαστικό ύφασμα είναι αισθησιακό, καινοτόμο
και, κατόπιν ωριμότερης σκέψης, ανεπανάληπτα θαρραλέο.
Ίσως ακόμα και το αποκορύφωμα μιας μακράς και λαμπρής καριέρας".
Λοιπόν;
Οι κριτικές δεν έχουν σημασία.
Μπράβο.
Ευχαριστώ, Τζο.
Τι σκατά να το κάνουμε τώρα;
Δεν ξέρω.
-Δεν έχω κόψει ποτέ γαλοπούλα. -Ούτε εγώ!
Εντάξει.
Θα το κάνω, αλλά μη γελάσεις.
Καημένη.
Δολοφονήθηκε μια φορά. Τώρα την ξανασκοτώνεις.
Πρέπει να ξέρεις ότι όσο το κάνω,
σκέφτομαι εκείνον τον μαλάκα στο Olympic Tower.
-Έλα τώρα. -Το εννοώ.
Αυτό που σου έκανε…
Δεν καταλαβαίνω γιατί δεν θυμώνεις.
Τελείωσα με τον θυμό.
Να τον ευχαριστήσω πρέπει.
Μόνο μετά από όλα αυτά βρήκα λίγη γαλήνη.
Βρες και για μένα λίγη.
Χρόνια πολλά, αγάπη.
Λάιζα. Σ' αγαπώ.
Σ' αγαπώ.
Ευτυχώς που υπάρχει αυτό το μέρος.
Πρέπει να σου το πω.
Αποφάσισα να το ξεφορτωθώ.
Πούλησα και το σπίτι στην πόλη.
Τι;
Τι θα κάνεις;
Θα πάω στη Δυτική Ακτή. Στο Σαν Φρανσίσκο.
Θα πάρω λίγο χρόνο. Θα ταξιδέψω στην ακτή.
Δεν καταλαβαίνω. Γιατί;
Λάιζα, κοίτα με. Ξέρεις γιατί.
Μωρό μου, έλα εδώ.
Έλα εδώ.
Ηρέμησε.
Εντάξει.
Μου υπόσχεσαι ότι δεν είναι το τέλος;
Όχι.
Θα γυρίσω. Σου το υπόσχομαι.
Συγγνώμη που σ' το είπα τόσο ξαφνικά.
Ηρέμησε.
Μην ανησυχείς.
Ήρθα να δω τι κάνετε.
Είμαστε εδώ πάνω από μία ώρα. Θέλετε να φύγουμε;
Σε λίγο.
Κοίτα το μπλε του ωκεανού.
Πώς το χτυπάει ο ήλιος. Αλλάζει χρώμα.
Δες, τώρα είναι ασημί.
Πριν από χρόνια, θα έβλεπα αυτό το μπλε
και θα σκεφτόμουν "Τι μπορώ να κάνω μ' αυτό;"
Το μυαλό μου θα γέμιζε με σκέψεις για μια πιθανή συλλογή.
Ή περισσότερες από μία.
Ίσως όλες τις αποχρώσεις του μπλε.
Θα την τελείωνα ως το φθινόπωρο;
Σε ποιο εξώφυλλο θα την έβαζα;
Θα τους άρεσε;
Αλλά τώρα…
σκέφτομαι μόνο τι ωραίο μπλε που είναι.
Εντάξει. Πάμε.
Ευχαριστώ.
Πού πάμε;
Οπουδήποτε.
Ας οδηγήσουμε.
Ο ΒΙΚΤΟΡ ΟΥΓΚΩ ΠΕΘΑΝΕ ΤΟ 1993.
Η ΕΛΣΑ ΠΕΡΕΤΙ ΗΤΑΝ ΜΙΑ ΑΠΟ ΤΙΣ ΚΟΡΥΦΑΙΕΣ ΣΧΕΔΙΑΣΤΡΙΕΣ ΚΟΣΜΗΜΑΤΩΝ ΤΟΥ 20Υ ΑΙΩΝΑ.
ΠΕΘΑΝΕ ΤΟ 2021.
Ο ΤΖΟ ΕΓΙΟΥΛΑ ΣΥΝΕΧΙΣΕ ΤΟ ΣΧΕΔΙΟ ΜΟΔΑΣ.
ΠΕΘΑΝΕ ΤΟ 2004.
Η ΛΑΪΖΑ ΜΙΝΕΛΙ ΕΞΑΚΟΛΟΥΘΕΙ ΝΑ ΕΙΝΑΙ ΘΡΥΛΟΣ, ΖΕΙ ΚΑΙ ΒΑΣΙΛΕΥΕΙ.
Ο ΧΑΛΣΤΟΝ ΠΕΡΑΣΕ ΤΟΥΣ ΤΕΛΕΥΤΑΙΟΥΣ 18 ΜΗΝΕΣ ΤΗΣ ΖΩΗΣ ΤΟΥ
ΟΔΗΓΩΝΤΑΣ ΣΤΗΝ ΑΚΤΗ ΤΟΥ ΕΙΡΗΝΙΚΟΥ.
ΠΕΘΑΝΕ ΣΤΟ ΣΑΝ ΦΡΑΝΣΙΣΚΟ ΤΟ 1990.
ΔΕΝ ΠΗΡΕ ΠΟΤΕ ΤΟ ΟΝΟΜΑ ΤΟΥ ΠΙΣΩ.
ΒΑΣΙΣΜΕΝΟ ΣΤΟ SIMPLY HALSTON ΤΟΥ ΣΤΙΒΕΝ ΓΚΕΪΝΣ
Υποτιτλισμός: Κατερίνα Τριανταφύλλου